### Resume

[adresse] ønsker at iværksætte et forsøg, hvor børn under 15 år fritages fra at skulle betale gebyrer for forsent afleverede biblioteksmaterialer. Eventuel økonomisk risiko ved forsøget kan rummes inden for rammen.

### Sagsfremstilling

[adresse] ønsker i perioden 1. januar 2023 til 31. december 2024 at afprøve en model hvor børnelånere under 15 år fritages for betaling af gebyrer ved for sent afleverede biblioteksmaterialer. Fritagelsen vil ikke omfatte erstatningskrav ved bortkomne eller beskadigede materialer.

I dag oprettes børnelånere med skriftlig accept af forældre eller værge. [adresse] har relativt få børnelånere, ca. 1.068 oprettede, og det vurderes, at ovennævnte vil sende et godt signal og understøtte arbejdet med at skabe et attraktivt tilbud for børn bosiddende i Vejle Kommune. Rigtig mange børn stifter bekendtskab med biblioteket gennem skole eller fritidstilbud, og det er væsentligt at stadig flere børn ser biblioteket som et godt sted at være i fritiden.

Økonomisk risiko ved prøvehandlingen vil være i alt ca. 60.000,- fordelt på budgetårene 2023 og 2024 (beløbet er den estimerede indtægt på gebyrer for målgruppen). Anden risiko er, at voksne lånere benytter børnelånerkort til lån af biblioteksmaterialer.

Glostrup Kommune har netop helt afskaffet gebyrer med foreløbig gode erfaringer. [adresse] opererer tilsvarende dette forslag med at der ikke er gebyrer for unge under 15 år. Derudover bygger hele tankegangen på amerikanske erfaringer, hvor formålet er at sænke barriererne for børn og unges brug af biblioteket, øge antallet af brugere under 15 år og ligeledes de unge brugeres omfang af brug af biblioteket.

I hele [adresse] er der efterhånden et stort antal biblioteker der er gået væk fra gebyrer og er blevet "fine free". Bl.a. i [adresse], [adresse], hvor de fortæller, at fjernelsen af gebyrer har givet anledning til en meget bedre dialog med lånerne. Dertil kommer også at man i større grad end tidligere når ud til mennesker der ellers ikke ville benytte biblioteket fordi de kunne blive ramt af gebyrer.

Fakta og tal:

Det seneste år (perioden 29.09.2022 til 28.09.2022) har 6.519 lånere haft et mellemværende, hvilket svarer til at 19,6% af lånerne afleverede for sent. Værdien af resterende udeståender for gruppen er aktuelt 397.978 kr.

Aktuelt er der 567 borgere under 18 år der inden for det seneste år har haft et mellemværende. Det svarer til, at 22,6% af lånerne under 18 år afleverede for sent inden for det seneste år. Værdien af resterende udeståender for 0-18 årige lånere er aktuelt 37.256 kr.

De samlede gebyrindtægter for [adresse] har over de seneste år været:

2019: 1.034.000 kr.

2020: 680.000 kr.

2021: 526.000 kr.

Tilsvarende er tallene for de 0-18 årige:

2019: 32.332 kr.

2020: 24.005 kr.

2021: 15.605 kr.

I ovenstående tal skal man være opmærksom på, at gebyrer i flere perioder under Covid-19 var sat på pause. De aktuelle takster for gebyrer findes i sagens bilag.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles i Økonomiudvalget og Byrådet.

### Historik

Kultur- og Sundhedsdirektøren indstiller, 3. november 2022, pkt. 170:

at et forsøg fra 1. januar 2023 til 31. december 2024 uden gebyrer for børn under 15 år på [adresse] godkendes.

Beslutning fra Kultur- og Idrætsudvalget, 3. november 2022, pkt. 170:

Anbefales ikke. For forslaget stemte Frede Knudsen. Imod stemte Erling Friis, Simon Karlsen, Kenneth Danielsen, Birgitte Carlsen og Anders Henriksen. Mikael Gregersen deltog ikke i sagens behandling.

Beslutning fra Økonomiudvalget, 14. november 2022, pkt. 230:

Maya Nørgaard stemte for indstillingen. Robin Bech, Mikkel Jakobsen, Mikael Gregersen, Andreas Thorsen og Erling Friis stemte imod.

Preben Jakobsen, Bøje Rasmussen og Bent Mikkelsen tog forbehold for deres stillingtagen til byrådets behandling af sagen.

### Beslutning

Maya Nørgaard stillede på vegne af SF følgende ændringsforslag:

”At det forslåede forsøg godkendes med finansiering inden for rammen

At forsøget evalueres løbende

At det af evalueringen fremgår hvor mange bøger, der er udlånt på henholdsvis børne- og voksenlånerkort i 1 2022, 2023 og 2024.”

For ændringsforslaget stemte Maya Nørgaard, Dorte Svendsen og Frede Knudsen.

Imod ændringsforslaget stemte resten af byrådet.

Ændringsforslaget er hermed bortfaldet.

For hovedforslaget stemte Maya Nørgaard, Dorte Svendsen og Frede Knudsen.

Imod hovedforslaget stemte resten af byrådet.

Hovedforslaget er hermed bortfaldet.